
БАСПАСӨЗ РЕЛИЗІ

«Бірінші санаттағы төлем ұйымдарының қызметін жүзеге асыру қағидаларын бекіту туралы» Қазақстан Республикасы Ұлттық Банкі Басқармасы қаулысының жобасын әзірлеу туралы

2026 жылғы «__» ________	Астана қ.


Қазақстан Ұлттық Банкі «Бірінші санаттағы төлем ұйымдарының қызметін жүзеге асыру қағидаларын бекіту туралы» Қазақстан Республикасы Ұлттық Банкі Басқармасы қаулысының жобасы (бұдан әрі – Қаулының жобасы) әзірленгені туралы хабарлайды.
Қаулы жобасы бірінші санаттағы төлем ұйымдарының қызметін жүзеге асыру қағидаларын бекітуді көздейді, онда лицензиялау тәртібі, біліктілік талаптары, жарғылық капиталға қойылатын талаптар, клиенттердің ақшасын пайдалану шарттары, ақпараттық қауіпсіздік пен киберқауіпсіздікті қамтамасыз ету талаптары, сондай-ақ есептілікті ұсыну тәртібі айқындалады.
Атап өткен жөн, бірінші санаттағы төлем ұйымдары — бұл Қазақстандағы қаржы компанияларының жаңа құқықтық мәртебесі. Олар заңды тұлғаларға ағымдағы шоттар ашуға, аударымдар жүргізуге, электрондық ақша шығаруға және Ұлттық Банктің инфрақұрылымына қосылуға құқылы, бірақ несие бере алмайды немесе депозиттер тарта алмайды.
Қаулы жобасының негізгі мазмұны қамтылған ақпараттық кестемен «Ашық НҚА» порталында https://legalacts.egov.kz/arm/admin/viewcard?id=15896929 сілтемесі бойынша танысуға болады.


Толығырақ ақпаратты мына телефон арқылы алуға болады:
+7 (7172) 77-53-47 (1594)
e-mail: Dinara.Niyazova@nationalbank.kz
www.nationalbank.kz

